#### *SLUŽBENI GLASNIK OPĆINE ZAVIDOVIĆI broj 6/2006*

 - 276 -

Na osnovu člana 4. Zakona o komunalnim djelatnostima («Službeni list SRBiH», br. 20/90) koji se primjenjuje kao Federalni zakon temeljem člana IX 5. Ustava Federacije Bosne i Hercegovine («Službene novine FBiH» broj 1/94 i 13/97) , člana 3. Zakona o javnim preduzećima («Službene novine FBiH» broj 8/2005), člana 311. Zakona o privrednim društvima («Službene novine FBiH» broj 23/99, 45/00, 2/02, 6/02, 29/03 i 68/05) i člana 55. Statuta općine Zavidovići («Službeni glasnik općine Zavidovići» broj 11/2004, 8/2005 i 1/2006), Općinsko vijeće Zavidovići na 22. sjednici održanoj 16.05.2006. godine donijelo je

O D L U K U

# o usklađivanju statusa Javnog komunalnog preduzeća «Radnik» Zavidovići

#  sa Zakonom o privrednim društvima i Zakonom o javnim preduzećima

I – OPŠTE ODREDBE

Član 1.

Ovom Odlukom osnivač usklađuje statusa Javnog komunalnog preduzeća "Radnik" Zavidovići upisanog u sudski registar Osnovnog suda udruženog rada u Zenici, broj registarskog uloška 1-33, sada Kantonalnog suda Zenica, rješenjem broj U/I – 1905/90 od 25.05.1990 godine, sa Zakonom o javnim preduzećima ("Službene novine FBiH" br. 8/05) i Zakonom o privrednim društvima ("Službene novine FBiH" br. 23/99, 45/00, 2/02, 29/03 i 68/05).

Član 2.

 Javno komunalno preduzeće «Radnik» Zavidovići osnovala je Skupština opštine Zavidovići Odlukom o organizaciji Komunalnog preduzeća «Radnik» kao javnog preduzeća («Službeni glasnik općine Zavidovići» broj 13/89, 1/96, 1/97 i 9/2003) i upisano je u sudski registar kod Kantonalnog suda Zenica rješenjem U/I – 1905/90 od 25.05.1990 godine, broj registarskog uloška 1-33.

II – FIRMA I SJEDIŠTE PREDUZEĆA

Član 3.

 Preduzeće će poslovati pod firmom: Javno komunalno preduzeće «Radnik»

 d.o.o. Zavidovići.

 Skraćeni naziv firme: JKP «Radnik» d.o.o. Zavidovići.

 Sjedište:Ulica «Podubravlje» broj 3. u Zavidovićima.

Član 4.

Preduzeće ima pečat okruglog oblika, prečnika 30 mm u kome je u koncentričnim krugovima latiničnim slovima ispisan puni naziv firme.

 Preduzeće ima štambilj četverouglastog oblika dimenzija 50 x 25 mm koji takođe sadrži puni naziv firme, a služi za ovjeru prijema podnesaka (akata).

 Vrsta pečata i štambilja, način upotrebe i čuvanje uređuje se opštim aktom koji donosi uprava preduzeća.

#### *SLUŽBENI GLASNIK OPĆINE ZAVIDOVIĆI broj 6/2006*

 - 277 -

 Sva poslovna pisma i drugi akti preduzeća sadržavaju sljedeće:

* punu firmu i adresu preduzeća;
* punu firmu i adresu sjedišta podružnice (ako postoji);
* naziv i sjedište institucije kod koje je preduzeće upisano u registar i broj pod kojim je preduzeće upisano u registar;
* broj računa sa nazivom i sjedištem finansijske organizacije kod koje preduzeće drži račun (ukoliko društvo ima više računa navesti svaki od njih);
* porezni broj preduzeća.

III - DJELATNOST PREDUZEĆA

Član 5.

 Preduzeće će obavljati osnovne komunalne djelatnosti propisane Zakonom o komunalnim djelatnostima i sporedne djelatnosti koje su od značaja za rad preduzeća.

Preduzeće će obavljati osnovne djelatnosti:

41.000 - sakupljanje, prečišćavanje i distribuciju vode,

40.300 - snabdijevanje parom i toplom vodom,

45.110 - rušenje građevinskih objekata i zemljani radovi,

90.000 - uklanjanje otpadnih voda, odvoz smeća i slične djelatnosti,

93.040 - pogrebne i prateće djelatnosti,

45.330 - postavljanje instalacija za vodu, gas, grijanje, ventilaciju i hlađenje,

45.500 - davanje u najam mašina i opreme za građenje ili rušenje sa rukovaocem,

14.210 - vađenje šljunka i pijeska,

45.212 - niskogradnja,

74.700 - čišćenje svih vrsta objekata,

01.120 - uzgoj povrća, cvijeća, ukrasnog biljaka i sadnog materijala.

Preduzeće će osim osnovnih komunalnih djelatnosti obavljati i druge djelatnosti i to:

37.100 - reciklaža metalnih ostataka i otpadaka,

37.200 - reciklaža nemetalnih ostataka i otpadaka,

40.100 - proizvodnja i distribucija električne energije,

45.241 - izgradnja hidro građevinskih objekata,

45.242 - održavanje hidro građevinskih objekata,

45.430 - postavljanje podnih i zidnih obloga,

45.440 - farbarski i staklarski radovi,

45.420 – podizanje krovnih konstrukcija i pokrivanje krovova,

45.420 – ugradnja stolarije,

45.410 – fasadarski i štukaturni radovi,

51.220 – trgovina na veliko cvijećem i sadnicama,

52.485 – trgovina na malo cvijećem,

51.570 – trgovina na veliko ostacima i otpacima,

52.620 – trgovina na malo na štandovima i tržnicama,

70.300 - upravljanje nekretninama uz naplatu ili po ugovoru,

74.200 - arhitektonske i inženjerske djelatnosti i tehničko savjetovanje,

74.300 - tehničko ispitivanje i analiza,

#### *SLUŽBENI GLASNIK OPĆINE ZAVIDOVIĆI broj 6/2006*

 - 278 -

 Osnovne komunalne djelatnosti su od posebnog društvenog interesa (član 1. Zakona o komunalnim djelatnostima) i predstavljaju nezamjenljiv uslov života i rada građana, privrednih društava i drugih organizacija.

 Preduzeće se obavezuje da prioritetno obavlja osnovne komunalne djelatnosti, a da obavljanje drugih djelatnosti može obavljati tek onda ako blagovremeno i kvalitetno obavljaju osnovne komunalne djelatnosti.

IV - OSNIVAČKI KAPITAL

Član 6.

Osnovni kapital preduzeća iznosi 990.458,78 KM (slovima: devetstodevedesethiljadačetiristopedesetosam 78/100 KM) prema bilansu stanja na dan 31.12.2005 godine.

U slučaju privatizacije cjelokupnog ili dijela državnog kapitala preduzeća, iz osnovnog kapitala izdvojit će se vodovodna i vrelovodna mreža sa pratećim uređajima

Ukupni kapital je 100% državni kapital.

Udio osnivača u osnovnom kapitalu je 100 %.

Član 7.

 Troškovi promjene oblika organizovanja preduzeća padaju na teret Osnivača.

Član 8.

 Uprava preduzeća obavezna je u roku od osam dana od dana upisa promjena oblika organizovanja preduzeća u sudski registar uspostaviti knjigu udjela u koju se odmah (isti dan) upisuje svaka izmjena podataka upisanih u knjigu udjela.

V – DOBIT I POKRIĆE GUBITAKA

Član 9.

 Javno preduzeće stiče dobit obavljanjem djelatnosti za koju je registrovano.

Dobit se utvrđuje godišnjim obračunom.

Raspodjela dobiti vrši se odlukom skupštine preduzeća a pokriće gubitaka se vrši iz udjela osnivača.

VI - UPRAVLJANJE PREDUZEĆEM

Član 10.

 Organi preduzeća su :

* skupština,
* nadzorni odbor,
* uprava i
* odbor za reviziju.

#### *SLUŽBENI GLASNIK OPĆINE ZAVIDOVIĆI broj 6/2006*

 - 279 -

Član 11.

 Preduzećem upravlja osnivač preko Skupštine preduzeća koju čini Općinski načelnik. Skupština obavezno razmatra i odlučuje o godišnjem obračunu, raspodjeli dobiti i pokriću gubitaka, donosi odluke o poslovniku ili poslovnicima, etičkom kodeksu na prijedlog nadzornog odbora, a o drugim pitanjima odlučuje u skladu sa statutom preduzeća.

Član 12.

 Skupštinu preduzeća saziva uprava ili osnivač preduzeća.

 Uprava je obavezna sazvati skupštinu najmanje jednom godišnje i u slučaju kada preduzeće iskaže gubitak veći od petine osnovnog kapitala prema posljednjem godišnjem obračunu. Pozivanje na skupštinu, rad skupštine i ostala pitanja u vezi ovog organa uređuje se opštim aktima, odnosno Statutom i Poslovnikom skupštine.

Član 13.

Preduzeće ima Nadzorni odbor sastavljen od tri člana.

Imenovanje članova Nadzorni odbor izvršit će se u skadu sa Zakonom o javnim preduzećima. Prilikom imenovanja članova Nadzornog odbora primjenjuju se odredbe Zakona o ministarskim, vladinim i drugim imenovanjima FBiH i Zakona o sukobu interesa u institucijama vlasti BiH.

Osnivanje nadzornog odbora i određivanje njegove nadležnost, te postupak i uslovi imenovanja članova i predsjednika Nadzornog odbora kao i trajanje njihovog mandata, bliže će se urediti Statutom preduzeća.

Član 14.

 Poslovanje preduzeća vodi uprava koju čine jedno lice i to direktor preduzeća.

 Izbor direktora izvršit će se u skladu sa odredbama Zakona o javnim preduzećima.

 Statutom preduzeća bliže se uređuje postupak, uslovi i druga pitanja vezano za izbor direktora preduzeća.

Član 15.

 Direktor preduzeća organizuje rad i rukovodi poslovanjem, zastupa i predstavlja preduzeće i odgovara za zakonito poslovanje.

 U skladu sa zakonom, odredbama ove Odluke i Statutom preduzeća direktor preduzeća utvrđuje poslovnu politiku preduzeća, donosi planove i programe u sklopu provođenja utvrđene poslovne politike, predlaže organizaciju preduzeća, vodi operativno poslovanje, izvještava Nadzorni odbor preduzeća, te donosi potrebne odluke i opće akte preduzeća i odlučuje o pravima i obavezama iz radnog odnosa.

 Direktor nema ovlaštenje zaključivati ugovore ili niz vezanih ugovora čija stvarna ili procjenjena vrijednost je veća od 30.000,00 KM (slovima: tridesethiljada 00/100 KM) bez prethodno pribavljene pismene saglasnosti Nadzornog odbora.

#### *SLUŽBENI GLASNIK OPĆINE ZAVIDOVIĆI broj 6/2006*

 - 280 -

Član 16.

 Odbor za reviziju sastavljen je od tri člana i imenuje ga Skupština preduzeća na prijedlog Nadzornog odbora.

 Unutar preduzeća uspostavit će se odjel za internu reviziju čijim radom rukovodi direktor odjela.

Osnivanje odbora za reviziju i uspostava odjela za internu reviziju i određivanje njihove nadležnosti, te postupak i uslovi imenovanja članova i predsjednika odbora za reviziju i direktora odjela za internu reviziju kao i trajanje njihovog mandata, bliže će se urediti Statutom preduzeća.

Član 17.

 Skupština preduzeća donosi akt kojim se utvrđuje unutrašnja organizacija organizacionih jedinica.

VII - POVEĆANJE I SMANJENJE OSNOVNOG KAPITALA

Član 18.

 Osnovni kapital u preduzeću može se povećati na osnovu odluke skupštine, uplatom ili unošenjem novih uloga

Osnovni kapital će se povećati iz rezervi pod uslovom da izvještaj revizora o finansijskom poslovanju za posljednu poslovnu godinu ne iskazuje gubitke.

 Kada se za povećanje osnovnog kapitala preduzeća koriste rezerve tada se vrši povećanje nominalnih iznosa udjela.

 Način promjene osnovnog kapitala regulisat će se Statutom preduzeća.

Član 19.

Osnovni kapital se može povećavati ili smanjivati, ali smanjenje osnovnog kapitala ne može biti ispod iznosa iz člana 314. stav 1. Zakona o privrednim društvima.

Smanjenje osnovnog kapitala ne smije uticati na izvršavanje obaveza prema povjeriocima preduzeća.

Član 20.

 O smanjenju osnovnog kapitala obavještavaju se povjerioci u smislu da će se izmiriti obaveze preduzeća ili će se za obaveze dati osiguranje.

 Odluka o smanjenju osnovnog kapitala dostavlja se Registru za vrijednosne papire i objavljuje u «Službenim novinama FBiH».

#### *SLUŽBENI GLASNIK OPĆINE ZAVIDOVIĆI broj 6/2006*

 - 281 -

VIII – DRUGA PITANJA OD ZNAČAJA ZA POSLOVANJE

Član 21.

 Preduzeće za svoje obaveze odgovara cjelokupnom imovinom.

Preduzeće ima pravo da u pravnom prometu zaključuje ugovore i druge akte, kao i da vrši druge pravne poslove i radnje u okviru svoje pravne sposobnosti.

 U obavljanju svoje djelatnosti preduzeće je obavezno da se pridržava zakona i drugih propisa kao i poslovnih običaja koje donesu nadležni organi.

Član 22.

Preduzeće je dužno voditi poslovne knjige i sačinjavati finansijske izvještaje u skladu sa Zakonom i drugim propisima.

Član 23.

Poslovnom tajnom smatraju se informacije o poslovanju za koje je očito da bi prouzrokovale značajnu štetu preduzeću ako dođu u posjed trećih lica bez saglasnosti preduzeća.

Posebnim aktom odredit će se informacije koje imaju karakter poslovne tajne i lica odgovorna za njihovo korištenje i zaštitu.

Za poslovnu tajnu ne mogu se odrediti podaci koji su javni po zakonu i drugim propisima i podaci o kršenju zakona i drugi podaci.

Član 24.

 Osnivač i Uprava preduzeća ne mogu u tom svojstvu ili kao zaposleni u drugom društvu i kao samostalni privrednici sudjelovati u djelatnosti koja je ili bi mogla biti u konkurentnom odnosu sa djelatnošću ovog preduzeća.

 Statutom preduzeća bliže se regulira način trajanja ove zabrane, kao i pitanja nadoknade štete u slučaju nepoštivanja odredbi o zabrani konkurencije.

Član 25.

 Preduzeće ima Statut.

 Statutom preduzeća regulirat će se pitanja iz člana 317. stav 3. Zakona o privrednim društvima.

 U roku koji bude utvrđen statutom preduzeća uskladit će se drugi opći akti preduzeća.

Član 26.

 Zaposlenici u preduzeću mogu organizovati sindikat, u skladu sa Zakonom, kolektivnim ugovorom i pravilima sindikata.

#### *SLUŽBENI GLASNIK OPĆINE ZAVIDOVIĆI broj 6/2006*

 - 282 -

IX - IZBOR ORGANA PREDUZEĆA I DONOŠENJE STATUTA

Član 27.

Za vođenje poslovanja i zastupanje preduzeća i obavljanje poslova u vezi prijave za upis promjena oblika organizovanja preduzeća u sudski registar Općinskog suda Zenica, Odjeljenje registra, ovlašćuje se direktor preduzeća.

Član 28.

 Skupština preduzeća obavezna je u roku od 30 dana od dana upisa promjena oblika organizovanja preduzeća u sudski registar donijeti statut preduzeća.

X - ZAVRŠNE ODREDBE

Član 29.

 Ova Odluka stupa na snagu prvog narednog dana od dana objavljivanja u «Službenom glasniku općine Zavidovići».

 Stupanjem na snagu ove odluke prestaje da važi Odluka o organizaciji Komunalnog preduzeća «Radnik» Zavidovići kao javnog preduzeća («Službeni glasnik općine Zavidovići» broj 13/89, 1/96, 1/97 i 9/2003).

 BOSNA I HERCEGOVINA PREDSJEDAVAJUĆI

FEDERACIJA BOSNE I HERCEGOVINE OPĆINSKOG VIJEĆA

 ZENIČKO – DOBOJSKI KANTON

 OPĆINA ZAVIDOVIĆI Besim Avdić,s.r.

 OPĆINSKO VIJEĆE

 (M.P.)

Broj: 01-05-561/03

Datum: 16.05. 2006.godine.

i pojmovi i riječi koji neprecizno određuju pojednine poslove i samu nadležnost preduzeća kao i njegovih organa upravljanja te iz navedenbih razloga podnosim 2. i 3. amadman.

Dostavljeno: OPĆINSKI NAČELNIK

1. Predsjedavajući Općinskog Izet Bašić, dipl. ing. agr.

 vijeća Zavidovići,

2. A/A